ועדת הכלכלה, כנסת 20, פרוטוקול מספר 344, 2016-11-09 10:15

איתן כבל: חברים, אנחנו מתחילים את הנושא הבא שקשור לקציני הבטיחות, וזה קצר מאוד.

איתן כבל: בואו נסיים את העניין הזה.

איתן כבל: מדובר בתקנות התעבורה (שינוי התוספת החמישית לפקודה), התשע"ו-2016.

איתן כבל: שינוי 1.

איתן כבל: בתוספת החמישית לפקודה, בסופה יבוא: התוספת החמישית

<אביגל כספי: זה צריך להיות (ח).

איתן כבל: אוקי, בסדר.

איתן כבל: " (2) לעניין נהגים כאמור בתקנה 585א(א)(1) או (ד), גם מידע תעבורתי כהגדרתו בתקנה 585א(ח).

איתן כבל: "

<אביגל כספי: (ח).

איתן כבל: אוקי.

<חוה ראובני: הצורך בתיקון הזה הוא צורך משפטי.

<חוה ראובני: זה לא משנה כאן בשום דבר את המהות.

<חוה ראובני: צריך הסמכה לרשות הרישוי לתת מידע כיוון שהמידע שמדובר עליו הוא מידע חסוי לפי חוק הגנת הפרטיות.

<חוה ראובני: סעיף 82 יוצר מסגרת לקבוע בתוספת החמישית נסיבות בהן גורמים שלהם רשות הרישוי רשאית למסור מידע ממאגר המידע שלה, והגורמים להם תימסר.

<חוה ראובני: פשוט פה אנחנו יוצרים לה את ההסמכה הפורמלית לתת את המידע בתקנות שזה עתה אושרו.

איתן כבל: אוקי, תודה.

איתן כבל: הערות?

איתן כבל: גבי, כן.

<גבי בן הרוש: חוה, אני באמת מצטרף לכל הברכות והכול.

<גבי בן הרוש: לי חסר רק דבר אחד, והנה, ראש אגף קציני בטיחות פה.

<גבי בן הרוש: הכול טוב ויפה, מידע על הנהגים, הכול.

<גבי בן הרוש: מה הסנקציה נגד אותם קציני בטיחות שלא מתיישרים עם החוק שנותנים להם את המידע ועושים את הכול והם מעלימים עין?

<גבי בן הרוש: יש עשרות כאלה שאנחנו נתקלים בהם יום יום.

<גבי בן הרוש: אני לא רואה.

<גבי בן הרוש: תקנה 585, מה שחבריי אומרים, היא להמליץ למנהל.

<גבי בן הרוש: איפה האחריות שלו?

<גבי בן הרוש: אני נותן לו סמכות, אני רוצה להטיל עליו אחריות שהוא יידע שהוא מקבל מידע רגיש, והוא מקבל מידע לא בגלל שהוא מכיר את מאן דהוא, אלא שיידע שהוא יסתבך אם הוא נותן יד לאותה עבירה.

איתן כבל: אני מבין את מה שאדוני אומר.

איתן כבל: כיוון שמדובר פה בענייני חיים ומוות, הבן-אדם לוקח על עצמו סיכון מאוד מאוד גדול שאם יסתבר – כמו שהיום.

איתן כבל: הרי ממה נבע העניין הזה?

איתן כבל: מהמציאות המתקיימת שפעם אחר פעם אנחנו מוצאים את עצמנו כשברכבים כבדים לסוגיהם השונים יש תאונות קשות מאוד.

איתן כבל: האוטובוס זה רק דוגמה אחת, המשאית בפורדיס.

איתן כבל: נכון להיום, בסוף אין לך מושג.

איתן כבל: היום יהיה מידע: מי העביר, מה העביר, במועד שהדברים קרו, האם כשהוא התקבל לעבודה קצין הבטיחות באמת העביר את כל הנתונים לבעל המפעל?

איתן כבל: פה, בשונה מהעבר שהכול היה פלואידי כזה, עכשיו יש מה שנקרא סיפור הדרך.

איתן כבל: תמיד יהיה, גם אחרי שנתקין את כל התקנות ונכתוב את החוקים.

איתן כבל: הרי חוקים נכתבו כדי להפר אותם במירכאות, אני אומר.

איתן כבל: בסוף בסוף תמיד יהיה את המישהו הזה שיפר את הכללים.

איתן כבל: אני חושב שעשינו פה את הדברים הכי טוב.

<חוה ראובני: אני מבקשת להוסיף עוד שתי נקודות: האחת, כמובן הסיטואציה העגומה, אבל האפשרית, שהפרת התקנות הזו תיאכף היא אם יש תאונה ויתברר שברקע יש הפרה של התקנות.

<חוה ראובני: שתיים, כל הפרה של התקנות האלה מהווה עבירה לפי פקודת התעבורה וניתנת להעמדה לדין.

<חוה ראובני: שלוש, לרשות לפי החלק הזה יש סמכות להתלות כתבי הסמכה כקציני בטיחות.

<חוה ראובני: ארבע, בשבוע שעבר הונחה על שולחן הכנסת הצעת חוק לתיקון פקודת התעבורה (מס' 116) שנועדה להחלפת צווי פיקוח מסוימים בהקשר של ביטול חקיקה תלוית מצב חירום, ובין היתר, מוסיפה פרק של סמכויות פיקוח לרשויות המוסמכות לפי פקודת התעבורה.

<חוה ראובני: כיוון שיצאנו ממסגרת חוק הפיקוח שנתן את הסמכויות האלה, העברנו פקודת התעבורה, יצרנו פרק של סמכויות פיקוח, בין היתר, לרשות לפי חלק י'.

איתן כבל: אוקי.

איתן כבל: כן, אפי.

<אפי רוזן: אדוני, ברשותך מילה אחת כי הכול פה נרשם, כיוון שאני אומנם אחראי על עבודתם התקינה של קציני הבטיחות אבל אני גם צריך לייצג אותם.

<אפי רוזן: פה שמענו בגלוי ובסמוי הערות לגבי זה שישנם הרבה קציני בטיחות שלא מבצעים את משימתם.

<אפי רוזן: אני רוצה פה לומר לך, אדוני, שאתה צריך להיות בטוח שרוב קציני הבטיחות מבצעים מלאכה נאמנה, ועיתים הם עומדים בין פטיש לסדן, בין לאבד את פרנסתם או לא.

<אפי רוזן: מוטב לנו פה, כולנו שרוצים להיות צדיקים, מליצי יושר, שלפני שאנו מחפשים סנקציות על קציני הבטיחות נדע קודם להטיל סנקציה על בעל החברה שמתעלם מהמלצות קצין הבטיחות.

<קריאות: בדיוק, נכון מאוד.

איילת נחמיאס ורבין: אתה לא ישבת בדיונים שהיה לנו של השימוע של ועדת הכלכלה.

איילת נחמיאס ורבין: ספי הוא באמת כמו שושבין של התקנות האלה.

איילת נחמיאס ורבין: הוא ישב בכל דיון שהיה מאז התאונה האיומה באגד בין בני-ברק לירושלים.

איילת נחמיאס ורבין: הוא ישב בכל דיון, הוא לא הרפה ממני לפחות באף דיון ואמר לי: זה התיקון.

איילת נחמיאס ורבין: אין לי כלים, תנו לי כלים.

איילת נחמיאס ורבין: נכון או לא נכון, כבל?

איילת נחמיאס ורבין: תגיד נכון.

איתן כבל: נכון.

איילת נחמיאס ורבין: בדיוק.

<אפי רוזן: לכן, אני רק סבור שהקשנו עליהם.

<אפי רוזן: אבל הם יעשו את מלאכתם נאמנה.

איתן כבל: אפי, תודה.

איתן כבל: משפט אחרון.

<שמעון סודאי: התשובה שלי לגבי – נניח שאני קצין בטיחות אצל גבי והוא המנכ"ל שלי, ואני מגלה שגבי עושה עבירות תנועה חמורות.

<שמעון סודאי: אני שואל, איזה הגנה משפטית יש עליי כקצין בטיחות?

איתן כבל: אוקי, תודה רבה.

איתן כבל: על זה לא נשיב לכם פה.

איתן כבל: מי בעד 1 - שינוי התוספת החמישית, 9?

איתן כבל: ירים את ידו.

איתן כבל: בעד – פה אחד

איתן כבל: תודה רבה.

איתן כבל: תחילה.

<חוה ראובני: " תחילה 2.

<חוה ראובני: תחילתן של תקנות אלה ביום תחילתן של תקנות התעבורה (תיקון מס' כך וכך) ..." ייכנסו לתוקף יחד עם התקנות שאושרו, המספר שיהיה.

איתן כבל: אוקי.

איתן כבל: מי בעד?

איתן כבל: ירים את ידו.

איתן כבל: בעד – פה אחד תקנה 2 נתקבלה.

איתן כבל: תודה רבה.

איתן כבל: הסעיף אושר.

איתן כבל: התקנות אושרו.

איתן כבל: תקנות התעבורה (שינוי התוספת החמישית לפקודה), התשע"ו-2016, אושרו.

איתן כבל: חברים, אני חושב שעשינו היום צעד מאוד מאוד חשוב וגדול במאבק בקטל בדרכים.

איתן כבל: אני שמח גם שהגשתי את הצעת החוק כי אין לי ספק שהיא היתה סוג של זרז, קטליזטור, כדי שמשרדי הממשלה יזדרזו להגיש את הדברים.

איתן כבל: כן, גבי.

<גבי בן הרוש: לגבי השימוע שהיה – לזה הכוונה בהצעת החוק?

איתן כבל: לא, לא, לא.

איתן כבל: היתה לי הצעת חוק בעניין הזה שעברה קריאה טרומית.

<גבי בן הרוש: אוקי.

<גבי בן הרוש: ומה קרה עם כל הוועדה שריכזת מתחילת השנה של כל השימוע?

איתן כבל: מה זה?

איתן כבל: זה בטיפול.

איתן כבל: יש ועדת משנה שמלווה את זה.

<לאה ורון: יש ועדת משנה בראשות חבר הכנסת יעקב אשר שעוסקת בפרק פרק, בהמלצה והמלצה, ובוחנת את הדברים.

איתן כבל: כן, זה שאמרתי.

איתן כבל: סעו בזהירות.

איתן כבל: תודה רבה לכם, הישיבה נעולה.